CELEX: C2005/271/07
Language: el
Date: 2005-10-29 00:00:00
Title: Απόφαση του Δικαστηρίου (δεύτερο τμήμα), της 15ης Σεπτεμβρίου 2005, στην υπόθεση C-372/03: Επιτροπή των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας (Παράβαση κράτους μέλους — Οδηγία 91/439/ΕΟΚ — Άδεια οδηγήσεως — Ελάχιστη απαιτούμενη ηλικία για την οδήγηση ορισμένων οχημάτων — Δυνατότητα οδηγήσεως οχημάτων κατηγορίας διαφορετικής από αυτή για την οποία έχει χορηγηθεί άδεια — Υποχρεωτική καταχώριση και αντικατάσταση των αδειών οδηγήσεως)

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 15ης Σεπτεμβρίου 2005
   στην υπόθεση C-372/03: Επιτροπή των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας (1)
   
   (Παράβαση κράτους μέλους - Οδηγία 91/439/ΕΟΚ - Άδεια οδηγήσεως - Ελάχιστη απαιτούμενη ηλικία για την οδήγηση ορισμένων οχημάτων - Δυνατότητα οδηγήσεως οχημάτων κατηγορίας διαφορετικής από αυτή για την οποία έχει χορηγηθεί άδεια - Υποχρεωτική καταχώριση και αντικατάσταση των αδειών οδηγήσεως)
   (2005/C 271/07)
   Γλώσσα διαδικασίας: η γερμανική
   Στην υπόθεση C-372/03, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 2 Σεπτεμβρίου 2003, Επιτροπή των Ευρωπαϊκών Κοινοτήτων (εκπρόσωποι: G. Braun και W. Wils) κατά Ομοσπονδιακής Δημοκρατίας της Γερμανίας (εκπρόσωπος: M. Lumma), το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, C. Gulmann, R. Schintgen (εισηγητή), Γ. Αρέστη και J. Klučka, δικαστές, γενικός εισαγγελέας: P. Léger, γραμματέας: R. Grass εξέδωσε στις 15 Σεπτεμβρίου 2005 απόφαση με το ακόλουθο διατακτικό:
   
               1)
            
            
               Η Ομοσπονδιακή Δημοκρατία της Γερμανίας, θεσπίζοντας και διατηρώντας σε ισχύ τα άρθρα 6, παράγραφοι 3, σημείο 6, και 4, 10, παράγραφος 2, πρώτη περίοδος, 29, παράγραφοι 1 και 3, καθώς και 47, παράγραφος 2, της κανονιστικής ρυθμίσεως σχετικά με την πρόσβαση των προσώπων στην οδική κυκλοφορία (Verordnung über die Zulassung von Personen zum Strassenverkehr), της 18ης Αυγούστου 1998, παρέβη τις υποχρεώσεις που υπέχει από τα άρθρα 1, παράγραφος 2, 3, 5, παράγραφος 2, στοιχείο β', 6, παράγραφος 1, στοιχείο β', τρίτη περίπτωση, και 8, παράγραφος 2, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδηγήσεως, όπως τροποποιήθηκε με την οδηγία 96/47/ΕΚ του Συμβουλίου, της 23ης Ιουλίου 1996.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  EE C 275 της 15.11.2003.